Tullist tis sebɛa s uzwel "Teẓram neɣ teẓrim ara" Teww-id tullist-agi ɣef snat n tudrin "Taẓrut d Tewritt", nnuɣen-t. Yiwen wass yiwen n urgaz n taddart n "Teẓrut" iɛedda-d si taddart n "Tewrirt". Steqsan-t wat Tewrirt, yerra-asen "Teẓram neɣ ur teẓrim ara ?" dɣa yeǧǧa-ten akken. Tezzi-d ddurt, at Tewrirt msefhamen mi d-yuɣal ad as-inin belli "ẓran". Mi d-yuɣal lḥaǧ Qacuc i tikelt nniḍen yenna-asen Teẓram neɣ ur teẓrim ara? yerra-as Ɛezda "neẓra"! Yenna-asen lḥaǧ Qacuc ihi imi teẓram fiḥel ma nniɣ-awen-d, inhar aɣyul-is ikemmel. At tewrirt ɛewqen amek ara xedmen, yenṭeq yiwen deg-sen yenna-asen belli mi dyezzi ad farqen ɣef sin yigrawen, agraw ad-as-yini neẓṛa, agraw nniḍen ad as-yini ur neẓri ara.